ग्रेटर नोएडा के थाना ईकोटेक तृतीय क्षेत्र के सुत्याना गांव में महिला को उसके पति ने अपने दो मासूम बच्चों के सामने पीट-पीटकर मार डाला। आज तड़के चार बजे वह पत्नी के शव को घर में छोड़कर फरार हो गया। घटना की सूचना पाकर मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया है।सीओ तृतीय राकेश कुमार ने बताया कि थाना ईकोटेक तृतीय क्षेत्र के सुत्याना गांव न में राजू नामक व्यक्ति ने अपनी पत्नी संजू व बेटी अंजली व बेटे के साथ रहता है। राजू मूलरूप से झारखंड के बोकारों जनपद का रहने वाला है। सीओ राकेश कुमार ने बताया कि राजू शराब पीने का आदी है। बीती रात को वह शराब पीकर घर आया। शराब पीने को लेकर पति-पत्नी में विवाद हो गया। राजू ने अपनी पत्नी को जमकर पीटा तथा तीन बजे के करीब उसने उसका गला दबाकर हत्या कर दी। सुबह 4 बजे वह अपनी पत्नी को मृत अवस्था में छोड़ घर से भाग गया। सीओ ने बताया कि इस पूरी घटना को राजू की 12 वर्षीय बेटी अंजली व उसके 8 वर्षीय बेटे ने अपनी आंखों से देखा। डरे सहमे दोनों बच्चों ने सारा वाक्या रो-रोकर सुबह को पड़ोस में रहने वाले लोगों को बताया। घटना की सूचना पड़ोसियों ने पुलिस को दी। मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया है। पुलिस हत्यारोपी की तलाश में जुटी